
15 februarie 2005
AVIZ

asupra proiectului de Lege privind aprobarea Ordonanţei de urgenţă a Guvernului nr.102/2004 pentru modificarea şi completarea Legii nr.360/2002 privind Statutul poliţistului
În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, spre dezbatere şi avizare în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.102/2004 pentru modificarea şi completarea Legii nr.360/2002 privind Statutul poliţistului, trimis comisiei cu adresa nr. P.L.-X 9 din 7 februarie 2005.
Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 10 februarie 2005.
În urma dezbaterilor, membrii comisiei au hotărât, cu unanimitate voturi, avizarea favorabilă a proiectului de lege cu un amendament, redat în anexa 1.
VICEPREŞEDINTE, 



SECRETAR,

Marian SÂRBU




Rovana PLUMB
Întocmit, 

Consilier Elena ANGHEL

Anexa 1
	Nr. crt.
	Text iniţial
	Text propus de Comisie

(autorul amendamentului)
	Motivarea

amendamentului

	0
	1
	3
	4

	1
	La articolul 31, alineatul (11) va avea următorul cuprins:
„(11) Poliţistul numit în prima funcţie sau mutat în interesul serviciului în localitatea în care îşi are domiciliul, dar care nu deţine locuinţă proprietate personală în acea localitate, nici el şi nici soţia/soţul acestuia în situaţia în care nu i se poate asigura spaţiul de locuit corespunzător, poate beneficia de compensaţia lunară pentru chirie, prevăzută la alin.(1), în cazuri justificate pe baza rezultatelor anchetei sociale efectuate de o comisie constituită prin ordin al ministrului administraţiei şi internelor, însuşite de către conducătorul unităţii din care face parte poliţistul, la solicitarea acestuia.”


	Se propune reformularea textului dupa cum urmează:

„La articolul 31, alineatul (11) va avea următorul cuprins:

„(11) Poliţistul numit în prima funcţie sau mutat în interesul serviciului în localitatea în care îşi are domiciliul, dar care nu deţine locuinţă proprietate personală în acea localitate, nici el şi nici soţia/soţul acestuia în situaţia în care nu i se poate asigura spaţiul de locuit corespunzător, are dreptul la o compensaţie lunară pentru chirie, prevăzută la alin.(1), în cazuri justificate pe baza rezultatelor anchetei sociale efectuate de o comisie constituită prin ordin al ministrului administraţiei şi internelor, însuşite de către conducătorul unităţii din care face parte poliţistul, la solicitarea acestuia.”
Autor: deputat Ioan Cindrea
	Pentru ca în urma anchetei sociale să poată beneficia toţi cei cărora rezultatul anchetei le dă dreptul prevăzut.

